b'\n_START_ARTICLE_\nAegus (s.str.) exilis\n_START_SECTION_\nUtseende\n_START_PARAGRAPH_\nEn middelsstor ( millimeter), avlang, noe flat, svart hjortebille. Hannen har stort, bredt hode og store, sigdformede kjever som oftest har to tenner p\xc3\xa5 innersiden, \xc3\xa9n innoverrettet ved roten og en skr\xc3\xa5tt oppover- og innoverrettet litt lenger ute. Som vanlig hos hjortebiller viser hanner av denne arten allometri, slik at store hanner har forholdsvis betydelig st\xc3\xb8rre hode og kjever. Hannens hode er matt, tett og kraftig punktert. Pannen er bredt og grunt, U-formet innbuktet foran, med en brunoransje h\xc3\xa5rdusk p\xc3\xa5 hver side av innbuktningen. Hodet er ikke utvidet bak fasett\xc3\xb8ynene, tinningene ganske korte. Pronotum er avrundet rektangul\xc3\xa6rt, bredere enn langt, tett og kraftig punktert. Dekkvingene er jevnbrede med fine, skarpe punktstriper, blanke, kraftig punkterte ved roten og langs ytterkanten. Beina er svarte. Hunnen er mindre enn hannen uten forst\xc3\xb8rret hode og kjever, kroppen er tett og kraftig punktert og noks\xc3\xa5 blank.\n_START_SECTION_\nLevevis\n_START_PARAGRAPH_\nSom de fleste andre hjortebiller lever larvene i morken, d\xc3\xb8d ved.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Borneo.'